98 CHR. KRUUSE 
en lav øde Halvø, som har Navn af, at dens glatskurede Granitklip- 
per er sorte af Gyrophorer. Fordybningerne mellem Klipperne er 
dækkede af et lavt men tæt og friskgrønt Dække af Empetrum, i Spal- 
terne staar hist og her en Kæmpetue af Poa glauca v. elatior eller 
Oxyria, som endnu ikke er udsprungne. Vandhullerne er bevoksede 
med Eriophorum og Ranunculus hyperboreus i Puder og tætte Tæp- 
per af Amblystegium aduncum og Sphagnum. 
Vi laa indespærrede paa dette øde Sted i to Dage, Isen laa tæt 
presset til Land, og Regnen plaskede ustandseligt. Der var intet 
at udrette undtagen at rydde op i Baaden og efterse Samlingerne, 
hvoraf en enkelt Pakke havde faaet lidt Vand. I Baaden havde 
samlet sig ca. 10 cm Vand, og for at faa det ud maatte jeg rense 
Sandspor, et meget ubehageligt, snavset og tidsspildende Arbejde. 
Motoren blev efterset og renset, og Lasten stuvet. Vort Ophold blev 
mindre kedeligt end ventet, da der her stod et Baadlag i Telte under 
Anførsel af Pungojortok, en særdeles foretagsom, men ogsaa meget 
forstandig ældre Mand, som ansaa det for sin Pligt at underholde 
os, og som gav mig mange Meddelelser om de Indfødtes Levevis. 
Den 4. Juli begyndte Isen endelig at slække, og vi gik op ad 
Sundet Ikerasarsuak, hvor vi maatte arbejde os gennem et 6 km 
bredt Bælte af tæt Is, der var i Bevægelse og af og til skruede. Vi 
fik under Arbejdet knækket et Bord i Stævnen af Baaden, heldigvis 
over Vandgangen. Tværs af den Pynt, hvor Unartok er afsat paa 
Holms Kort, findes en lille Pynt paa Sundets Nordside med 3 gode 
Baadehavne. Den varme Kilde var, da vi standsede, dækket af Høj- 
vande, men alligevel let kendelig paa de mange Luftblærer (CO,), 
som steg op af Klippespalten. Paa Pynten lige ud for Kilden byggede 
vi en lille Varde for at gjøre Stedet mere kendeligt. 
Herfra fik vi slæk Is, der snart gik over til aabent Vand, og 
naaede Tiningnekelak Kl. 5 Eftermiddag efter 7 Timers Sejlads. 
Her fandt vi et stort Selskab af Sermilik-Boere i 4 Telte (des- 
uden er her 2 Huse) paa den lille lave Ø, der adskiller Sundene 
Sarfak og Tinningnekelak. Af disse er Sarfak det bredeste med 
meget stærk Strøm i urent Løb; det kan næppe passeres af større 
Fartøjer. Tiningnekelak er knap 20 m bredt og falder, som Nav- 
net antyder, tørt ved Lavvande i den vestlige Ende, hvor det er fuldt 
af Skær; det kan kun passeres af Baade ved Højvande og med For- 
sigtighed paa Grund af den stærke Strøm. Begge Sunde er som 
Regel blokerede af Is fra Sermilik-Siden. 
Set fra de nærmeste Højder paa Merkuitsok-Halvo var Sermilik 
fuldstændig pakket med Is. Ud ad Fjorden var det svære Skodser 
med Vinteris og noget Kalvis, ind ad derimod overvejende Kalvis 
